**มติการประชุมคณะกรรมการสถาบันวิจัยระบบสาธารณสุข**

**ครั้งที่ ๖/๒๕๖๖**

**วันจันทร์ที่ ๒๖ มิถุนายน พ.ศ. ๒๕๖๖ เวลา ๑๓.๓๐–๑๕.๓๐ น.**

**ผ่านสื่ออิเล็กทรอนิกส์ด้วยระบบ ZOOM meeting**

**ถ่ายทอดสัญญาณ ณ ห้องประชุมสุปัญญา สถาบันวิจัยระบบสาธารณสุข อาคารสุขภาพแห่งชาติ**

คณะกรรมการสถาบันวิจัยระบบสาธารณสุข ได้พิจารณาประเด็นต่างๆ โดยมีมติ ดังนี้

**๔.๑ การแต่งตั้งผู้รักษาการผู้อำนวยการสถาบันวิจัยระบบสาธารณสุข มติที่ประชุม**

๑. เห็นชอบแต่งตั้งให้ ผศ.จรวยพร ศรีศศลักษณ์ เป็นผู้รักษาการตำแหน่งผู้อำนวยการ สวรส. ตั้งแต่วันที่ ๗ กรกฎาคม ๒๕๖๖ จนกว่าคณะรัฐมนตรีและคณะคณะกรรมการการเลือกตั้งจะพิจารณาให้ความเห็นชอบในการแต่งตั้งผู้อำนวยการคนใหม่ และผู้อำนวยการคนใหม่เข้ารับหน้าที่แล้ว ทั้งนี้ ต้องไม่เกินหกเดือนนับจากวันที่ได้รับแต่งตั้งให้เป็นผู้รักษาการ

 ๒. ให้ ผศ.จรวยพร ศรีศศลักษณ์ ได้รับเงินเดือนเพิ่มในระหว่างที่เป็นผู้รักษาการตำแหน่งผู้อำนวยการ สวรส. เดือนละ ๕๐,๐๐๐ บาท (ห้าหมื่นบาทถ้วน) จนกว่าผู้อำนวยการคนใหม่เข้ารับหน้าที่

**การรับรองมติที่ประชุม**

คณะกรรมการ ได้มีการรับรองมติที่ประชุมวาระที่ ๔.๑ ในที่ประชุม